iPhone-producenten Foxconn køber Belkin, Linksys og Wemo

Foxconn-fabrikkerne, der blandt andet bygger iPhone for Apple, har købt tilbehørsproducenten Belkin og de tilhørende brands, Linksys og Wemo, for en pris på omkring 5,2 milliarder kroner. Det skriver Belkin i en pressemeddelelse.

Det er et kolossalt skridt for den 44 år gamle producent, der nu for første gang også skal eje og drive forbrugerrettede brands.

Amerikanske Belkin producerer tilbehør til computere og smartphones, blandt andet opladere, tv-tunere og cases, mens Linksys er et populært mærke indenfor netværksudstyr. Wemo tilbyder en række sensorer, stik og kontakter til det intelligente hjem. Og det er netop det intelligente hjem, der bliver fokus for det nye Foxconn, med nye internetopkoblede produkter. Her skal de konkurrere mod giganter som Amazon og Nest.

Handelen foerventes at blive godkendt af US Committee on Foreign Investment uden problemer.

iPhone-producenten Foxconn køber Belkin, Linksys og Wemo